Yrittäjyyden opintokokonaisuus

Yrittäjyyskasvatus on toiminnallista, tekemällä oppimista. Yrittäjyyskasvatuksessa opit ideoimaan, innovoimaan, toteuttamaan, ratkomaan ongelmia, esiintymään, ottamaan vastuuta, tekemään yhteistyötä, verkostoitumaan. Opit yrittäjämäistä elämäntapaa, löytämään mahdollisuuksia, tarttumaan niihin ja muuttamaan ideoita konkreettiseksi toiminnaksi. Kolmen kurssin suorituksesta annetaan yrittäjyyden opintokokonaisuudesta erillinen todistus.
Yrittäväksi kansalaiseksi (YH5)

Kurssilla perehdytään yritystoiminnan merkitykseen yhteiskunnassa sekä kannustetaan opiskelijaa yritteliäisyyteen. Yritystoimintaa tarkastellaan sekä valtakunnallisella että paikallisella tasolla. Keskeisenä on yhteistyö paikallisten yrittäjien kanssa. Kurssilla ideoidaan, kehitellään ja tuotetaan yksilö- tai ryhmätyönä liikeidea. Kurssilla pyritään luomaan myönteinen suhtautumistapa yrittäjyyteen ja asenteellisia edellytyksiä omaehtoiseen yrittämiseen.
Tavoitteet

Kurssin tavoitteena on, että opiskelija

· saa monipuolista ja syventävää tietoa yritystaloudesta ja sen merkityksestä kansantaloudelle

· oppii näkemään paikalliset mahdollisuudet yrittäjämäiseen toimintaan

· tuntee yrittäjyyteen liittyvää toimintaympäristöä ja siihen liittyviä vahvuuksia, heikkouksia, mahdollisuuksia ja uhkia.

· ymmärtää yritystalouden merkityksen omalle, lähiympäristön ja Suomen hyvinvoinnille.

· kehittää itsessään sellaisia tietoja, taitoja ja asenteita, joita hän tarvitsee opiskeluaikanaan sekä myöhemmin työelämässä riippumatta siitä, työskenteleekö hän itsenäisenä yrittäjänä vai toisen palveluksessa. 
· saa yrittäjyydestä ammatinvalintaan ja jatko-opintoihin tietoja ja tarpeellisia valmiuksia.
· kehittää itsessään sisäisen yrittäjyyden ominaisuuksia: aloitteellisuutta, päämäärätietoisuutta, yhteistyökykyisyyttä ja osallistuvuutta. 

Keskeiset sisällöt
· Yrittäjämäinen toiminta ja yrittäjyys henkilökohtaisena ratkaisuna 

· Paikalliset yrittäjät esimerkkeinä

· Yrittäjämäinen toiminta ja persoonallisuus

· Yrittäjän arkipäivää

· Lähiympäristön resurssit ja mahdollisuudet 
· Yritysidea sekä sen suunnittelu ja testaaminen

· oman liikeidean ideointi yksin tai ryhmässä 

· aloittavan yrittäjän tietolähteet ja niiden hyödyntäminen

· liikeidean vahvuudet, heikkoudet, mahdollisuudet ja uhat (SWOT)

· Yrityksen perustaminen, yritysmuodot ja lainsäädäntö

· Paikalliset mahdollisuudet yrittäjyyteen
· Lähiympäristön yritysrakenne. 
· Yrittäjäjärjestö.
· Yhteistyö lähiympäristön yrittäjien kanssa

· Markkinointi ja myynti

· Asiakkaat

· Riskienhallinta

· Aloittavan yrityksen rahoitus ja yhteistyökumppanit

· Yritystoiminnan merkitys kansantaloudessa
Työmenetelmät

Kurssilla suositaan toiminnallisia, oppilaslähtöisiä sekä ryhmätyövalmiuksia kehittäviä työmenetelmiä. Opiskelijaa kannustetaan luovaan ajatteluun sekä omatoimisuuteen, itsenäiseen tiedon hakemiseen, muokkaamiseen ja esittämiseen. Työmenetelmien valinnassa tavoitteena on yritteliäs, itsenäinen ja rohkea yksilö, joka ymmärtää yhteiskunnallisen vastuunsa. Opiskelun apuna voidaan käyttää erilaisia materiaaleja kuten yleis- ja erikoisteoksia, arkistolähteitä ja dokumentteja, joukkotiedotuksen tekstejä ja ohjelmia sekä tietokantoja. Asiantuntijavierailut ja tutustumiskäynnit ovat olennainen osa kurssia.

Arviointi

Kurssi arvioidaan suoritusmerkinnällä. Arvioinnin muoto voi olla oman oppimisen portfolio, liiketoimintasuunnitelma tai toteutetun projektin kirjallinen kuvaus. Arvioinnin tapa sovitaan kurssin alussa yhdessä opiskelijoiden kanssa. 
